Hiljainen seurakunta

3/2022 • joulukuu

**Hiljainen Seurakunta**

Päätoimittaja: Maria Lindberg, PL 210, 00131 Helsinki

Toimitus: Kuurojenpapit

Varainhoito ja osoiterekisterit:

Kirkkohallitus/KJY, PL 210, 00131 Helsinki

Ilmestyminen: Kolme kertaa vuodessa

ISSN 0359-5625 (Painettu)

ISSN 2341-5975 (Verkkojulkaisu)

Kannen kuva: Pixabay

Teksti: Tiinakaisa Honkasalo

Älkää pelätkö! – on aika ihana joulun sanoma

Meillä ei ole mitään hätää, älkää pelätkö. Vaan liian usein pelko estää toimimasta, lamaannuttaa.

Raamatussa kerrotaan, että Joosef uskalsi ryhtyä isäksi kaikesta huolimatta. Maria uskalsi kaikesta huolimatta ryhtyä äidiksi. Paimenet uskalsivat lähteä liikkeelle. Onneksi!

Jouluevankeliumin viesti on siinä, miten Jumalaan luottavat ihmiset uskaltavat heittäytyä. Erikoista on myös miten jumalallinen ja inhimillinen kohtaavat. Jumala tuli ihmiseksi juuri siksi, että meillä olisi toivoa. Jeesus tuli pienenä vauvana jota ei tarvitse pelätä. Vauvaa on helppo lähestyä. Jeesus on aina lähellä, sydämessä, toisissamme.

Jumalan arvojärjestys yllättää aina. Jumalan voima kätkeytyy vastakohtiinsa. Pieni, avuton, heikko lapsi onkin mahtavampi kuin suurinkaan maanpäällinen hallitsija. Koditon vauva onkin maailman Herra. Ensimmäiset tulevat viimeiseksi ja viimeiset ensimmäiseksi. Joka itsensä ylentää se alennetaan.

Jeesusvauva syntyi eläinten keskelle, kaiken keskelle: epäjärjestyksen, kaaoksen, riittämättömyyden, pahuuden ja epävarmuuden keskelle. Köyhien ihmisten luokse, vaatimattomiin oloihin. Syntyessään ihmiseksi hän tuntee meidät läpikotaisin. Jumala ymmärtää ja hyväksyy. Sinäkin riität, sinä kelpaat Luojallesi.

Jumala on lähellä siellä, missä vähiten odottaa. Sydämessä. Kaikenlaisissa ihmisissä. Kärsimyksessä. Hyvissä teoissa. Jouluevankeliumin ilon sanoma julistaa rohkeutta rakastaa. Jumalalla on meitä kohtaan hyvä tahto.

Siunattua Joulunaikaa!

Tiinakaisa Honkasalo

Turun piirin kuurojenpappi

Teksti ja kuvat: Tiinakaisa Honkasalo

Joulumielellä Turun kuurojen piirissä

Syksyn viimeisessä kuurojenpiirissä oltiin jouluisissa tunnelmissa. Diakoniatyöntekijä Kitta ja kuurojenpappi Tiinakaisa kattoivat pöydän joulun makeilla mauilla. Tarjolla oli pipareita, joulutorttuja, vihreitä kuulia ja suklaata ja kahvin lisäksi lämmintä glögiä. Koristeita oli myös: enkelit, tontut, adventtikynttilät suloisessa sovussa pöydällä. Niinpä olikin helppo viedä ajatuksia jouluun. Muistoja tulikin mieleen.

Mikä tekee joulun?

Mietittiin yhdessä asioita, joista joulu tulee. Lähes kaikille tuli heti mieleen jouluherkut! Joulun tuoksut ja maut tuovat joulun: laatikot, rosolli, kinkku…

Moni mainitsi myös joulukuusen. Joulukuuseen oli tapana laittaa lippunauha. Jollain oli Suomen lippuja ja jollain eri maiden lippuja nauhassa. Tekokuusi on nykyään ekologinenkin ratkaisu. Pöytäkuusena se ilahduttaa pienessäkin kodissa.

Lapsuudessa kuusi tuotiin metsästä ja siihen laitettiin oikeat kynttilät. Niiden piti olla suorassa ja niitä piti vahtia tarkasti. – Tulipa yksi muisto, jossa 12-vuotias oli itse sytytellyt kynttilöitä ja koko kuusi roihahtikin tuleen! Kuusi paloi myös silloin, kun tähtisädetikkuja oli ripustettu hieman liikaa. Moni muistikin nuo kauniit sädetikut, joita katseltiin ihmetellen. Joku sai pienenä juosta sädetikun kanssa ulos, jossa sen sai heittää lumihankeen. Lumisia talvia kaipailtiin. Joulutunnelmaan liittyy monella juuri valoisuus ja lumi.

Kynttilöitä ja joulusauna

Mutta kynttilät tuovat myös valoa ja onneksi nykyään saa myös pattereilla palavia led-kynttilöitä. Vieläkin adventtikynttilöillä on kannattajansa. Kynttilät ikkunalla, pöydällä ja parvekkeella. Siten vähitellen joulu tulee, kun joka sunnuntai joulukuussa uusi kynttilä syttyy. – Vaikka usein se ensimmäinen palaakin lähes loppuun, naurettiin. Neljä kynttilää, kun palaa niin sitten joulu onkin jo ihan lähellä.

Joulusaunan ajatteleminen toi hymyjä kasvoille. Toki eräs muisto liittyi pikkulapsena sota-ajan jouluun. Ilmahyökkäyksen sattuessa isä kantoi nopeasti pienen lapsen turvaan saunaan. Kuuro lapsi ei tajunnut mitä tapahtuu ja vastusteli kovasti. Sen kokemuksen jälkeen pimeä sauna on ollut pelottava.

Joulukirkkoon reessä

Aiemmin jouluna oli usein iso porukka koolla, sukulaisia ja ystäviä. Ikkunasta kurkittiin, näkyykö joulupukki tai tonttuja. Hauska joulumuisto oli rekiajelut, kun joulukirkkoon mentiin reessä hevosen vetämänä. Ja vauhti oli kova, sillä ajettiin kilpaa. Hevoset odottivat sitten rivissä kirkon edessä.

Eri järjestöjen joulun ajan urheilulomat ovat olleet myös tärkeitä ja odotettuja. Joulun aikaan saa rauhoittua. Voi tavata ihmisiä tai nauttia omasta kodista.

Joulurauhanjulistus on monelle rakas joulun tuoja. Sen jälkeen pitääkin yrittää olla ihmisiksi, kiltti toisille. Paikan päälle me turkulaiset pääsemme halutessamme. Moni katsoo kuitenkin tilaisuuden televisiosta. Silloin saa parhaat paikat!

”Huomenna, jos Jumala suo”

Joulurauhaa on julistettu jo 1300-luvulta lähtien Turusta. Eli yli 700 vuoden ajan ja lähes katkeamattomana perinteenä. TV:stä ja netistä voi seurata suoraa lähetystä jouluaattona 24.12. klo 12. Brinkkalan talon parvekkeelta on julistus luettu vuodesta 1886 lähtien.

Teksti: Maria Lindberg

Kuvat: Päivi Korhonen, Maria Lindberg ja Anna Rautiainen sekä Helene Rissanen ja Tiina Lipponen

Jumalanpalvelus ja Hautausmaakierros – Hietaniemen hautausmaa 5.11.2022

Pyhäinpäivänä 5.11.2022, kuurojenpappi Maria Lindberg ja kuurojendiakoni Päivi Korhonen pitivät jumalanpalveluksen Hietaniemen Vanhassa kappelissa. Jumalanpalveluksen jälkeen Päivi johdatti osallistujat opastetulle kierrokselle hautausmaalla. Sytytettiin kynttilöitä niiden henkilöiden haudoille, jotka ovat olleet tärkeitä kuurojen yhteisölle. Tämä teksti perustuu vain osittain Päivi Korhosen laatimiin teksteihin.

Diakoni Päivi Korhonen

Kuurojenpappi Maria Lindberg

Paikka: Hietalahden vanha kappeli

Päivi viittoo evankeliumitekstin Matteuksen evankeliumin 5. luvusta. ”Vanhurskaat he, jotka...”

Maria saarnasi sekä kuoleman­jälkeisestä elämästä että rukouksesta toisten puolesta.

Jumalanpalveluksessa sytytettiin kynttilöitä vuoden aikana kuolleiden viittomakielisten muistoksi.

Hautausmaakierros Hietalahden hautausmaalla

David Fredrik Hirn (1834–1910) oli C.O. Malmin oppilas ja myöhemmin opettaja kuurojenkokoulussa. Hän perusti vaimonsa Marian kanssa kaksi valokuvaus­ateljeeta. Hirn käynnisti viittomakielen sanakirjatyön, ehti valokuvata kaikki kuvat, mutta kuoli ennen kuin projekti valmistui. Hän oli yksi Turun kuurojen yhdistyksen (perustettu 1886) perustajajäsenistä.

Eino Karilas (1886-1969) oli ensimmäinen kuuro, joka oli töissä kirjapainossa. Hän oli myös yksi kuuroista, jotka perustivat kirjanpaino Oy Surdus Ab:n (1929-79). Parhaimmillaan 100 kuuroa oli töissä kirjapainossa.

Eino oli mm. Suomen Kuurojen Urheiluliitto SKUL ry:n[[1]](#footnote-1) yksi (perustettu 1920) perustajajäsenistä ja toimi liiton ensimmäisenä puheenjohtajana.

Entinen Helsingin kuurojen seurakuntaneuvoston jäsen Anna Rautiainen viittoi Eino Karilaasta sekä hänen tietokirjailija-veljestä.

Helsigin kuurojen seurakunntaneuvoston jäsen Tiina Lipponen viittoi Johan Sundbergin elämästä.

Carl Johan Sundberg oli vuonna 1905 mukana perustamassa Kuurojen Liittoa. Hän toimi monissa liiton luottamustehtävissä. Sundberg toimi Kuurojen Liiton asiamiehenä ja matkusti paljon kuurojen luokse. Sundberg on ollut Kuuromykkäin lehden päätoimittaja sekä toimittaja lehdessä Tidskrift för Dövstumma.[[2]](#footnote-2)

Julia Stadius, o.s. Tavaststjerna, (1844 –1929) oli suomenruotsalainen kirjailija.

Hän kirjoitti runoja ja lastenkirjoja. Julia oli mukana perustamassa Helsingin kuurojenyhdistystä ja Suomen kuurojen liittoa.

Thure Walter Stadius (1870–1932).

Walter aloitti koulutiensä Tukholman Tysta skolanissa. Neljän vuoden kuluttua hän jatkoi Porvoon kuurojen koulussa vuosina 1884-89.

Walter perusti äitinsä Julian, Albert Tallrothin sekä Julius Hirnin kanssa Helsingin Kuurojen Yhdistyksen vuonna 1895. Rea Stadiuksesta tulee oma, pitempi teksti Hiljainen seurakunta-lehdessä nro 1/2023.

Helsingin kuurojen seurakuntaneuvoston puheenjohtaja Kaj Hautasaari kertoi Stadiuksen perheestä.

Lähteet:

Diakoni Päivi Korhonen

Viittomakielinen kirjasto. viittomakielinenkirjasto.fi 9.11.2022

Valoisa ikkuna (skribent okänd/ kirjoittaja tuntematon) www.valoisaikkuna.blogspot.com 9.11.2022

www.wikipedia.org/wiki/Julia\_Stadius 9.11.2022

www.kuurojenmuseo.fi 9.11.2022.

Teksti: Raili Ojala-Signell • Kuvat: Railin valokuva-albumi

Muistokirjoitus Aune Kulmala 1926–2022

Oikea immeinen aistivammaisten palveluksessa

Diakonissa Aune Kulmala (o.s. Ihalainen) nukkui pois Sastamalassa 13.9.2022. Hän oli 96-vuotias, joten hänen tahtonsa oli jo päästä pois tästä maailmasta.

Aune Kulmala kasvoi Tuusniemellä Taavetti ja Helmi Ihalaisen kuusilapsisen perheen kolmantena lapsena. Varsinaisesta lapsuudesta voi tuskin puhua, sillä jo pienestä pitäen oli tehtävä paljon työtä ja huolehdittava pikkusisaruksista. Hänestä kasvoi vastuunkantaja, palvelija ja taistelija, jolla oli vahva oikeudentunto.

Tärkeimmän palvelusuransa sisar Aune teki Jyväskylän kaupunkiseurakunnassa sokeiden ja kuurojen diakonissana 1956-1982. Pitkät päivät kuluivat aistivammaisten arjessa auttamisessa, iltaisin ja viikonloppuisin hän järjesti kokoontumisia ja leirejä. Kun vastaanotto oli asunnon yhteydessä, olohuone oli odotustila ja kylpyhuone asiakas-WC. Asiakas saattoi soittaa ovikelloa ennen kahdeksaa, jotta ei joutuisi jonottamaan. Palveltava oli, vaikka syödä ei aina ehtinyt.

Aune taistelijana

Taistelijana Aune Kulmala oli kohottamassa kuurojen asemaa syrjitystä vähemmistöstä kulttuuri- ja identiteettitietoiseksi yhteisöksi. Työskennellessään Kuurojen Liitossa 1970-luvun lopulla hän oli suunnittelemassa ja käynnistämässä viittomakielen tulkkien koulutusta. Vasta aito oikeus tulkkipalveluihin on mahdollistanut kuurojen täysivaltaisen kansalaisuuden, viestinnän ja vuorovaikutuksen.

Vuosikymmenien työn ansiosta viittomakielisten oikeudet kirjattiin perustuslakiin ja viittomakielilakiin. Vuonna 2016 Suomi viimein ratifioi YK:n Vammaisten henkilöiden yleissopimuksen – kuin Aune Kulmalan 90-vuotispäivän kunniaksi.

Työvuosien jälkeinen elämä

Aune Kulmala oli ”oikee immeinen” – lämmin, läsnäoleva ja leikkisä niin sukulaisten kuin tuttavien silmin. Kummilapset olivat hänen suojeluksessaan aikuisinakin, heitä oli myös Afrikassa lähes 70 vuoden ajan. Erityisen tärkeä hän oli kuurojen vanhempien kuuleville lapsille.

Jo työuran jätettyään hän avioitui Olavi Kulmalan kanssa. He saivat viettää 18 hyvää yhteistä vuotta Sastamalassa ja Lapin erämaissa. Viimeisinä vuosinaan Aune Kulmala teki paljon työtä vanhusten parissa ja auttoi rajantakaisen Karjalan kuuroja luonteenomaisella antaumuksellaan, niin henkisesti, hengellisesti kuin hyvin käytännöllisesti.

Hengellisyys oli Aunelle kuin hengitys, luonnollista. Aune Kulmalan lähimmäiset, Ambomaalta Äkäslompoloon, olivat siunattuja.

Saana Eskelinen

Timo Harakka

Raili Ojala-Signell

Kirjoittajat ovat Aune Kulmalan kummityttö, kummipoika sekä ystävä.

Teksti: Maria Lindberg

Kuvat: Maria Lindberg, YLEn Areena, https://vikke.nmi.fi/tietopankki/

Oikeus viittomakieleen – konferenssi suomenruotsalaisesta viittomakielestä

Maria-pappi osallistui tieteelliseen konferenssiin 3-4.11.2022.Sen nimi oli ”Med rätt att teckna” (Oikeus viittomakieleen) ja järjestettiin Porthaniassa, Helsingin yliopistolla. Päivien aiheena oli suomenruotsalainen viittomakieli. Ohjelma oli runsas. Oli monta luennoitsijaa, sekä viittomakielisiä että ruotsinkielisiä. Konferenssissa oli kaksi pääteemaa: 1) suomenruotsalisen viittomakielen tutkimus ja 2) elämä viittomakielisenä.

1) Suomenruotsalaisen viitomakielen tutkimus

*Korpus-työskentely*

Kielentutkimuksen tulee kerätä materiaalia, jotta voidaan analysoida ja verrata eri asioita kielessä. Viittomakielisen korpus on viittomakielisten videoiden ja viittomien keräily. Ne järjestetään systemaattisesti tietokantaan. Suomenruotsalaisen viittomaakielen Korpuksen kanssa työskentelevät selittävät ja kuvaavat eri viittomia, jotka löytyvät videomateriaalista. Viittomat viedään tietopankkiin, jota kutsutaan ID-glossaksi. Glossan tieto kuvaa sekä viittoman eri variaatioita videol­la että antaa eri käännösvaihtoehtoja ruotsiksi. Projektitutkijat Juhana Salonen ja Karin Hoyer sekä kääntäjä Lena Wenman Jyväskylän yliopistosta tekevät Korpus-työtä. Suomenruotsalainen viittomakorpus julkaistaan vuonna 2024. Korpus tulee olemaan apuväline mm. tulkki- ja käännöstyössä, opetuksessa ja tutkimuksessa.

2) Elämä viittomakielisenä

*Lasten oikeus viittomakieleen*

On tärkeää, että kuurot ja implantoidut lapset sekä CODA-lapset saavat oppia viittomakieltä. Varsinkin suomenruotsalaista viittomakieltä. Ytteressessä, Pohjanmaalla, sijaitsee koulu, josta jo pitkään on tarjottu viittomakielen opetusta etänä. Kiitos taloudellisen tuen opetus on ollut ilmaista oppilaille ympäri Suomen. Ei ole helppoa saada opetusta viittomakiellellä. Kaikkien koulujen opettajat eivät ymmärrä sen tarpeellisuutta. Työryhmä Ytteressen koulussa toimii siksi yrittäen etsiä oppilaita ja saada opettajia ymmärtämään lasten oikeuden viittomakielen opetukseen.

Toinen päivillä esitetty projekti oli VIKKE-projekti. Projekti kartoitta viittomakielisten lasten kielellistä kehitystä. Tutkimuksen kohteina on lapsia ikäryhmissä 8 kk – 5 v. Projektin materiaalerissa löytyy mm. tiikeri, VIKRU, joka mm. opettaa lapsille erilaisia leikkejä. Materiaali on pääsääntöisesti suomalaisella viittomakielellä.

Suomenruotsalaisille lapsille löytyy myös viitottuja satuja. Janne Kankkonen on yhteistyössä YLE:n kanssa luonut viittomakielisen sadun Titta en saga, suomeksi Katso, satu! Ohjelmasarjassa on neljä jaksoa. Satu on luotu suomenruotsalaisella viittomakielellä ja tulkattu ruotsiksi. Janne on itse suunnitellut sadun äänimaiseman sopivaksi viittomakielen kanssa. Mukavan ja hieman jännittävän tarinan lisäksi lapset oppivat Jannen rikkaasta tarinankerrontataidosta. Katso, satu! löytyy YLE Areenasta.

*Tulkkaus ja käännöstyö*

Lena Wenman kertoi siitä, mistä on tärkeää ajatella kun kääntää puhuttua kieltä viittomakielelle ja päin vastoin. Hän painotti, että on tärkeää, että on laaja ymmärrys siitä mitä kaikkia tarkoituksia sanalla tai käsitteellä voi olla.

Lena mainitsi, että käännöstyössä on paljon haasteita. Yksi niistä on käytännöllinen: ei löydy monta henkilöä, jotka kääntävät ruotsista/ suomesta (suomenruotsalaiselle) viittomakielelle. Hän kokee myös sen haastavana, ettei näe katsojien reaktioita, kun viitotaan kameralle. Tulkki voi selittää hieman lisää heille, jotka näyttävät epävarmoilta ja kysyviltä, mutta kääntäjän tulee etukäteen ajatella mitä viittomia hän valitsee.

Tulkki Jenny Derghokasian kertoi ammatistaan. Hän sanoi, että tulkin ammatti on monimuotoinen. Joskus materiaali tulee etukäteen, tulkki tulee pärjätä välittömästi eloisassa ympäristössä.

Saija Kuronen kertoi tutkimuksestaan tulkkivälityksestä ja tekniikasta. Hänen mukaansa vain 60% kaikista joilla on oikeus tulkkiin tilaa tulkin. Saija ei vielä tiennyt mistä tämä johtuu.

Ohjelma oli laaja. Vain pieni osa siitä, on mainittu tässä tekstissä. Osallistujat lähtivät kotiin opittuaan paljon uuttaa ja iloisina kaikista keskustelusteluista kahvitauoilla.

Kuurojen Lähetys ry:n – De Dövas Mission rf:n vuosikokous ja -juhla 22.–23.4.2023 Tampereella

Vuoden 2023 teemana on

”Minä annan teille tulevaisuuden ja toivon.”

Lauantaina 22.4.2023 aloitamme klo 13.

Sinä päivänä kerromme mm. avustuskohteistamme ja järjestämme perinteiset arpajaiset.

Yhdistyksen sääntömääräinen vuosikokous järjestetään

Sunnuntaina 23.4.2023 klo 10.00.

Tarkemman ohjelman aikatauluineen ilmoitamme myöhemmin.

Paikka:

Näsin Sali Tampereella, Näsilinnankatu 26, Tampere.

Kuurojen Lähetys-De Dövas Mission / Hallitus

Majoituksia voi tiedustella:

scandichotels.fi, Tampereella on useampi Scandic-hotelli

kauppa.tredu.fi, edullinen, ei yksittäisiä huoneita, opiskelijoiden ylläpitämä

forenom.com/fi/, huoneistohotelli Hämeenkadulla

Seurakuntien Kurssi- ja leirikeskus Aito, 25 km päässä keskustasta.

Alustava Ohjelmarunko

Vammaisten naisten asema yhteiskunnassa ja kirkoissa

Aika: ke 8.3.2023

Paikka: Kirkon talo (Eteläranta 8) Helsinki

Tilaisuus on tulkattu viittomakielelle.

Ilmoittautuminen 28.2. asti Maria Lindbergille

(maria.lindberg@evl.fi, 050 34 27 129).

Ilmoita ilmoittautuessa, että/ jos tarvitset tulkkausta.

12:30 Tilaisuus alkaa

12:35 Päättäjän puheenvuoro

12:50 Pirkko Mahlamäki: Vammaisten naisten asema suomalaisessa yhteiskunnassa

13:10 Kahvitauko

13:30 Puheenvuoro: Hörselskadade i arbetslivet (Hia) ruotsiksi

13:50 Puheenvuoro: Pastori Hannele Juutinen

14:15 Vammaisten naisten paneelikeskustelu

14:45 Yleisökysymyksiä

15:00 Tilaisuus päättyy

Teksti: Maria Lindberg

Viattomien lasten päivä on pari päivää joulun jälkeen. Mikä se tarkoittaa?

Sana viaton tarkoittaa syytön. Kyseessä on siis syyttömien lasten päivä.

Raamatussa, Matteuksen evankeliumin 2. kappaleessa löytyy kertomus, jota kutsutaan nimityksellä ”Betlehemin lastenmurhat”. Nämä tapahtuivat hieman Jeesuksen syntymän jälkeen. Pari tähtitieteilijää omat kertoneet kuningas Herodekselle, että vastasyntyneestä poikalapsesta on tulossa kuningas. Poika, joka ei ole sukua kuningas Herodekselle!

Tämä ei saa tapahtua! Herodes ajatteli. Hän oli mustasukkainen ja vihainen. Jotta voisi estää vieraan pojan nousua kuninkaaksi, Herodes pyysi sotilaita tappamaan kaikki alle 2 vuotta olevat poikalapset, jotka asuivat Betlehemin lähialueilla. Herodes ei nimittäin tiennyt, että tähtitieteilijät puhuivat Jeesus-lapsesta. Jeesuksen henki säilyi, koska enkeli varoitti Joosefia ja perhe onnistui pakenemaan Egyptiin.

Viattomien lasten päivä oli 1700-luvulle saakka pyhäpäivä ja osa joulupyhiä, neljäs joulupäivä. Nykyisin sitä vietetään vain, jos 28.12 sattuu olemaan sunnuntai. Silloin muistamme, että myös Jeesus oli pakolainen sekä, että me kaikki voimme kärsiä maailman pahuudesta.

Piialla on nimipäivä 28.12. Se on tuskin sattuma. Sana Pia on latinaa ja tarkoittaa hurskas (=pyhä. harras).

Kirkolliset

Kastetut

Elliot Severi Venøbo Keski-Levijoki syntynyt 16.12.2021 Svendborgissa, Tanskassa.

Kastettu 26.2.2022 Fredriksbergissä, Ruotsissa.

Vanhemmat: Nanna Venøbo ja Eetu Keski-Levijoki

Isovanhemmat: Jaana ja Raimo Keski-Levijoki

Avioliittoon vihityt:

Krista Kristiina Solehmainen ja Lauri Herman Perätalo vihitty avioliittoon 22.02.2022 Joutsenon kirkossa.

Kuolleet:

Leif Johan Ekblad s. 25.6.1943, Espoo

 k. 8.9.2022, Espoo

Saimi Helena Hantunen (ent. Vasama, os. Kuukkanen)

s.29.12.1935, Kuohu

k. 20.11.2022, Jyväskylä

Arvo Olavi Hämäläinen s. 13.5.1930, Pihtipudas

k. 11.11.2022 Jyväskylä

Pentti Kostiainen s. 17.3.1930, Viipuri

k. 14.9.2022, Turku

Osmo Kalevi Kokkonen s. 23.9.1933, Pälkjärvi

k. 25.10.2022, Tohmajärvi

Veikko Koskinen s. 22.10.1924, Metsäpirtti

k. 17.10.2022 Tampere

Pirjo Anneli Kuoppamäki (s. Hujanen)

 s. 29.9.1958 Helsinki

k.21.3.2022 Turku

Tuovi Kaarina Laine (s. Olkkonen) s. 27.6.1937 Lahti

k.31.8.2022 Salmela/Turku

Salli Kyllikki Lantto (os. Nenämaa) s. 02.04.1937

k. 02.07.2022

Irja Kaarina Leinonen os. Rantala s. 11.8.1933, Koijärvi

k. 8.6.2022, Åvik, Hyvinkää

Jarmo Juhani Rouhikko s. 24.6.1954, Pori

k.1.4.2022, Somero

Markku Antero Tarkka-Filppula s. 9.4.1970, Jurva

k. 25.10.2022, Jurva

Maritta Tarvonen-Jarva s. 13.10.1956 Helsinki

k. 28.42022 Kaarina

Teuvo Aukusti Toivola s. 19.3.1944, Nivala

k. 16.7.2022, Nivala

1.

Maa on niin kaunis,

kirkas Luojan taivas,

ihana on sielujen toiviotie.

Maailman kautta

kuljemme laulain,

taivasta kohti matka vie.

3.

Enkelit ensin

paimenille lauloi,

sielusta sieluhun kaiku soi:

Kunnia Herran,

maassa nyt rauha,

kun Jeesus meille armon toi.

virsi 30

Seurakuntien diakoniatyöntekijöitä

Espoo

Annika Pajunen

vs. diakoniatyöntekijä

Kirkkokatu 1, 02770 Espoo

puh. 040 5311 002

sähköposti annika.pajunen@evl.fi

Tapaamiset ajanvarauksella.

Heinola

Tarja Soppi

matkapuh. 050 595 1409

sähköposti tarja.soppi@evl.fi

Helsinki

Päivi Korhonen

Kolmas linja 22 B, 00530 Helsinki

puh. 09 2340 2544

matkapuh. 050 301 9619

fax 09 2340 2525

sähköposti paivi.korhonen@evl.fi

myös webkamera

Vastaanotto ajanvarauksella.

Iisalmi

Raija Autio

Ilvolankatu 14, 74100 Iisalmi

matkapuh. 044 733 5224

sähköposti raija.autio@evl.fi

Imatra

Maija Pakarinen

diakoni

Imatran seurakunta

Olavinkatu 13, 55100 Imatra

matkapuh. 040 522 0706,

myös Whatsapp

sähköposti maija.pakarinen@evl.fi

Joensuu

Tuula Mertanen

Kirkkokatu 28, 80100 Joensuu

matkapuh. 050 366 0892 (vain tekstiviestit)

sähköposti tuula.mertanen@evl.fi

Jyväskylä

Anna-Sofia Olkkola

Diakoni, viittomakieliset

Vapaudenkatu 47

40101 Jyväskylä

puh. 050 549 7012

sähköposti anna-sofia.olkkola@evl.fi

päivystys: ti klo 9–12

anna-sofia.olkkola@evl.fi

Kotka

Anna-Stina Tulokas

matkapuh. 041 462 6205

sähköposti anna-stina.tulokas@evl.fi

Kouvola

Ulla Torniainen

Savonkatu 40, 45100 KOUVOLA

matkapuh. 040 746 3444

sähköposti ulla.torniainen@evl.fi

Kuopio

Mira Leinonen

Vammaistyön diakoni

Seurakuntatyön erityispalvelut, yhteinen seurakuntatyö

Suokatu 22, 70100 Kuopio

puh. 040 4848467

sähköposti mira.leinonen@evl.fi

Lahti

Päivi Rask

Käyntios. Vapaudenkatu 6, 1. krs,

15110 Lahti

puh. 044 719 1258

sähköposti paivi.rask@evl.fi

Puhelinpäivystys ma klo 9–11.45

Ajanvarausvastaanotto ke klo 12.15–15

Lappeenranta

Tuija Kokki

matkapuh. 040 312 6721

sähkposti tuija.kokki@evl.fi

Lohja

Pirkko Järvinen

diakoniapappi

Lohjan seurakunta

puh. 044 328 4384

sähköposti pirkko.jarvinen@evl.fi

Mikkeli

Pasi Salomaa

matkapuh. 0400 143 234

sähköposti pasi.salomaa@evl.fi

Nurmijärvi

Tuula Moström

Kirstaantie 5-7, 01900 Nurmijärvi

puh. 050 307 2982

sähköposti: tuula.mostrom@evl.fi

Oulu

Anne-Mari Kyllönen

diakonissa/ kuulovammaistyö

Keskustan seurakuntatalo,

os. Isokatu 17, 1. krs.

puh. 040 591 2657

sähköposti anne-mari.kyllonen@evl.fi

vastaanotto ma ja to klo 9–11

Skype ti klo 9–11 kannemari

Pori

Anna-Liisa Smirnov

matkapuh. 040 030 9761

sähköposti anna-liisa.smirnov@evl.fi

Rauma

Satu Salla

matkapuh 044 769 1270

sähköposti satu.salla@evl.fi

Savonlinnan rovastikunta

Tiina Strengell

sähköposti tiina.strengll@evl.fi

Seinäjoki

Tanja Salo

Ala-Kuljunkatu 1 A, 60100 Seinäjoki

puh. 06 4184 272

matkapuh. 050 570 6152

sähköposti tanja.salo@evl.fi

Tampere

Sirpa Toivo

Diakonia ja yhteiskuntavastuu

PL 226,

Näsilinnankatu 26, 33101 Tampere

matkapuh. 050 561 1028

sähköposti sirpa.toivo@evl.fi

vastaanotto: ti klo 10–12

Tampere

Taru Varpenius

sairaalapastori

TAYS

matkapuh. 050 570 2079

sähköposti taru.varpenius@evl.fi

Turku

Kristiina Wallenius-Penttilä

Diakoniakeskus

matkapuh. 040 341 7279

sähköposti kristiina.wallenius@evl.fi

päivystys sopimuksen mukaan

Vaasa

Sanna Ala-Välkkilä

PL 78, Vaasanpuistikko 3 E, 2. krs,

65101 Vaasa

matkapuh. 044 480 8265

sähköposti sanna.ala-valkkila@evl.fi

Vastaanotto ajanvarauksella.

Vantaa

Seija Einola

PL 56, 01301 Vantaa

puh./gsm. 050 338 6212

sähköposti seija.einola@evl.fi

päivystys: ti klo 9–11 Tikkurilan kirkolla, Asematie 12 a.

ja joka toinen torstai (parillinen viikko)

klo 14–16 Virtakirkko, Rajatorpantie 8.

Kuurojen lähetys

Kuurojen Lähetyksen puheenjohtaja Kristiina Hovi vastaa puhelimeen (vain tekstiviestit) matkapuh. 045 318 6377.

Pankkiyhteys Danske Bank FI62 8000 1500 2853 59

Kuurojenpapit

Helsingin piiri

Janne Rissanen

Käyntiosoite: Helsingin seurakunta­yhtymä, Kolmas Linja 22B,

00530 Helsinki

matkapuh. 050 371 1314

 (tekstiviestit)

sähköposti janne.rissanen@evl.fi

Lapuan piiri

Marja Saukkonen

Lapuan hiippakunnan toimisto

Kauppakatu 19 C, 3. krs., 40100 Jyväskylä

puh. 0400 241 401 (videopuhelut vain Skypen kautta)

fax 014 211 421

sähköposti marja.saukkonen@evl.fi

skype marja.kuurojenpappi

Facebook Marja Kuurojenpappi Saukkonen

Twitter Marja Kuurojenpappi

Vastaanotto toimistolla ja kotikäynnit sopimuksen mukaan.

Mikkelin piiri

Seppo Laukkanen

Kirkkokatu 10, PL 122, 50101 Mikkeli

matkapuh. 050 355 9819

sähköposti seppo.laukkanen@evl.fi

Oulun piiri

Sari Timonen

Ojakatu 1, PL 85, 90101 Oulu

puh. 044 755 5554

sähköposti sari.timonen@evl.fi

Kotisivut: oulunhiippakunta.evl.fi/tyoalat/viittomakielinen-tyo/

Vastaanotto ja kotikäynnit sopimuksen mukaan.

Porvoon piiri

Maria Lindberg

KCSA, Eteläranta 8, PL 210,

00131 Helsinki

matkapuh. 050 342 7129

sähköposti maria.lindberg@evl.fi

Turun piiri

Tiinakaisa Honkasalo

Hämeenkatu 13, 20501 Turku

puh. 050 428 8273

sähköposti tiinakaisa.honkasalo@evl.fi

Vastaanotto ja kotikäynnit sopimuksen mukaan

Kirkkohallitus

Maria Lindberg

KJY, Eteläranta 8, PL 210, 00131 Helsinki

matkapuh. 050 342 7129

sähköposti maria.lindberg@evl.fi

Osoitteenmuutos sähköpostitse: arja.kunnala@evl.fi

tai osoitteella Arja Kunnala, PL 210, 00131 Helsinki.

Taitto ja paino: Grano Oy

Aineisto seuraavaan lehteen toimitettava 11.2.2023 mennessä: maria.lindberg@evl.fi.

(tekstit mielellään sähköpostissa, kuvat liitetiedostoina)

1. Sinä aikana nimi oli Suomen Kuuromykkien Urheiluliitto [↑](#footnote-ref-1)
2. Sillloin yhdistysten nimet olivat Helsingin kuuromykkäinyhdistys ja Suomen kuuromykkäin liittoa. [↑](#footnote-ref-2)